khistorydata/jeongjo-sjw-relations huggingface dataset:
정조 8년 · 강
命奉常判官改差草記勿施。
정조 8년 · 목
吏曹啓言。奉常判官李百亨受由過限。未上來。請改差。敎以。此路一開。久任之意安在。此草記勿施。
정조 8년 · 강
差下續受敎輯錄纂次堂上金魯鎭等。
정조 8년 · 목
備邊司啓言。續受敎輯錄纂次事命下矣。行副司直金魯鎭。禮曹判書嚴璹。兵曹參判鄭昌淳。行都承旨金夏材。行副司直李時秀金載瓚。堂上差下。請使之擧行。允之。敎以。分定各典。更爲草記。待批下。會同出凡例入啓。啓下後使之編輯。序文則左相旣經文衡。以撰進之意。俄有筵敎。依此知悉擧行。
정조 8년 · 강
戶曹以貢契人弊瘼覆啓。
정조 8년 · 목
該曹啓言。貢契人所陳弊瘼。戶判酌量草記稟處事命下矣。招致貢契人。更爲詳問情願。則內外都庫貢人等。以舊主人公私債停退爲訴矣。査問於兩貢人處。則訓鍊都監。摠戎廳。守禦廳三營門公債。乃是舊主人所負者。當初出債時。以米每石三四兩價受去。而或以六兩定價備納。或以八兩貿米以納云。其所稱冤。不是異事。至於私債。當此荒歲徵債防塞之時。尤非可論。無論公私債。待秋成停退之意。分付於三營門及兩法司。俾貧殘貢人。得免侵徵之弊。長興庫貢人。以楮注紙別貿增價後從貴作等爲訴矣。今此楮注紙。當初別貿之價。不過爲每卷三斗米。而連因貢人訴冤。屢次增價。今爲每卷五斗。則其價非不厚矣。而貢人輩呼訴不已者。近來各司下屬輩操縱點退之弊。愈往愈甚。每朔恒式諸處進排。必以準折外長厚者。一例責納。故此爲貢人難支之端。增價作等。非所可論。而至於進排之弊。不可不矯捄。此後則凡於恒式及別進排時。長廣厚薄。一遵準折。毋敢科外責納。而若有違越定式之弊。則當該下屬。摘發科罪之意。嚴飭於各該衙門。以除貢人一分之弊。鴨島契人。以草薍定式數外加進排者受價爲訴矣。此貢則當初鴨島一島。全數劃給。而使之刈取草薍。擔當進排。而編結。價則隨用上下。故設貢以後。元無草薍價題給之例。而到今契人等。敢生非分之望。有此呼籲。民習可駭。置之。紫門監軍契人。以元等受價每患不足。而役軍價亦多落本。折衷十年別下之數。分排上下爲訴矣。近來軍契。果多弊端。故日前本監提調金夏材以從長變通之意筵稟矣。今於詢瘼之下。不可無軫恤之道。而此是兵曹所管之事。取考別役軍價之數。較中酌量後稟處事。分付兵曹。鉢里廛市民。以戶曹所在生銅。限一等貸下爲訴矣。鍮鑄鐵。旣已作等。隨用上下。則今以生銅貸下。有此呼籲者。極爲猥濫。請置之。敎以。內外都庫貢人等事。莫非渠輩不實之致。當此歉歲宜祛侵徵之弊。依施。長興庫貢人。前此申飭何知。而呼訴不已者。蓋其弊源未防而然。近來各司文書紙品太厚。除非本曹草記啓目外。了無釐弊之效。抑其更加嚴飭各司。仍令政院凡係入啓文書。自廟堂公事。如有紙品太厚處。勿爲捧入。該司堂上請推。鴨島契軍契鉢里廛事。竝依草記施行。
정조 8년 · 강
備局以貢市人所陳弊瘼覆啓。
정조 8년 · 목
備邊司啓言。因貢市人所陳弊瘼。有貢市堂上詳問後草記稟處之命矣。更爲招致各廛市人。使之詳陳情願。互相對卞。則上米廛雜穀廛同在一處。鐵物橋以西凡米廛。各自收稅。而米稅則上米廛收之。雜穀稅則雜穀廛收之矣。間因上米廛之濫稅。米商輩擧皆稱冤。故雜穀廛竝收米雜穀稅。每朔割出六十兩。送于上米廛。亦已多年。米廛之請復米稅。不是異事。而當初見奪於雜穀廛。旣因濫稅。則不思自反。欲爲還推。事涉無謂。置之。南門內米契復設事。自來此市。非廛伊契。癸巳年間。曾有一次設廛。而旋卽罷廛爲契。付之上米廛。到今復設。殆近銷刻。亦爲置之。炬子廛則以各司驅價炬朔炬之不買本廛稱冤。而各司炬燭。多有員役策應。便成規例。今難一切痛禁。而本廛旣有市名。則亦不可任他失利。各司中員役策應處外。所用炬子。竝令買取於本廛。無有如前襍亂之意。申飭各司。生鮮廛與旅客主人相訟事。日前 景慕宮提調尹塾以此事陳達。有從後草記之命。而姑未擧行矣。大抵無論本廛與旅主。一馱生鮮。廛稅烟稅之合捧一兩錢。誠極過中。京中商賈之罕入。魚物之踊貴。未必不由於此。廛稅烟稅。竝量宜裁減。使東北魚商。樂赴京中。而又使廛人旅主。俱無偏多偏少之患。然後可無呼冤。此則依前下敎。與本 宮提調。更爲商確稟處。漆本器廛廛人。與盤匠相訟事。匠人則造成。廛人則買賣。自是應行之例。本廛若無操縱之事。同一價本。豈或賣彼而不賣於此乎。嚴飭盤匠。使之和賣於本廛之意。捧甘知委於該署。昌廛則稱冤。卽熊皮之分寸稍過。牛皮之乾糧廳受價太歇。兩件事也。熊皮與牛馬皮有異。則分寸稍過。依願釐正。無甚妨礙。乾糧廳價本。一從市直上下。俾無稱冤之意。竝捧甘申飭於度支及司譯院。牛毛廛與氊笠廛相訟事。兩廛稱冤。俱有所據。而通同發賣。多有年所。今難遽然禁斷。置之烟竹廛所訴。卽是東床廛便是主人。而烟竹廛旣在東床廛之坐地。則若干收稅。不是異事。依前擧行。請令該曹擧行。敎以。上米廛。雜穀廛事。南門內米契復設事。炬子廛事。漆木器廛事。牛毛廛氊笠廛事。烟竹廛事。倂依草記。稟處施行。生鮮廛及旅客主人相訟事。減其稅額。無使廛稅烟稅。至於操縱高重。則方外魚商。不但樂赴京中。京中魚直。賴以稍歇。可謂兩得。且烟稅之高重。專由於廛稅操縱。不必扶此抑彼。惟其兩造解紛。一例均整之方。在於卿等。更加爛商。從長稟處。無或如前延拖。斯速草記回啓。昌廛事。熊皮用處之元無緊關。俄有下敎於臨門時。造鞋之際。浮費如此。供進之後。便歸尾閭。此則不可不以他種皮物中稍裕者代用。旣合受禮之義。又係省弊之道。卿等與尙方工曹堂上相議。明日論理草記。牛皮則申飭司譯院。無敢如前侵徵。更以此事登聞於後日詢瘼時。自來頭使行。所謂乾糧官刊汰譯院事。一體嚴飭。市弊册子。又當請出。修正入啓。各廛諸條弊瘼。槪錄事實。俾無疏漏之弊。
정조 8년 · 강
命禁軍沈★(土+省)移義禁府照律。兵判李★(土+甲) 越俸七等。
정조 8년 · 목
敎曰。近來紀律雖曰解弛。此前所未聞之擧。該番將令兵判爲先決棍十五度。移義禁府照律。當該判堂越俸七等。
정조 8년 · 강
秋曹以恩彦君房奴子。宗府書吏。興恩副尉房庫直。順義君家奴子等原情覆啓。
정조 8년 · 목
刑曹啓言。恩彦君房奴子聖福。宗親府書吏朴永[宗:I-PERSON]壽。興恩副尉房庫直奴東潤。大廳直奴鎭成。龍洞宮行首所任尹興莘。順義君家奴子龍甲等原情。以爲各廛外上。或有中間私用。或有矣上典貧不能還報云。敎以。恩彦君房奴子聖福叚。別無更問之端。放送。而朴宗壽叚。渠以府吏。從中作奸之罪。不一其端。俄聞恩彦君之言。亦莫非此漢之作俑。願欲嚴加懲治。然後可防後弊。後日開坐時。更加各別嚴杖。官貨民貨偸食罪。照律定配次。姑爲嚴囚。更待處分。興恩副尉房奴子兩漢。旣已直告。放送。慫慂無識上典。行惡市井之間。必是親信使役奴屬所爲。同作俑漢。使其庫直奴現告招納。明日嚴杖捧供以聞。龍洞宮任尹興莘放送。奴昌福更加各別嚴杖。仍囚。亦爲更待處分。此等事申飭。專在次知中官。而近來頗不操心。下問之下。敢稱不知。此是四宮次知中官。而不識道理如此。外此疲殘宮房何言。當該中官。令內侍府削板。永勿敍用。順義君奴子龍甲。觀於渠供。明知其貧窮所致。朝家雖不能周給。亦何必深責。特爲分揀放送。使之斯速還償。今番市民處詢瘼時。外上一款。渠極口牢諱。可知宮房虐熖。甚於猛虎。而嚴飭該署提調。換來本廛文書。而猶且囁嚅不直言。蓋以本事自渠口直陳。各該宮房。必當從後逞憤故耳。卿旣兼本署。此後此等之弊。多歧廉探。又或因他事逞憤。有入耳之說。該宮首任及作俑漢。直爲嚴刑定配。以爲懲一勵百之地。判付中此一段。謄付署壁。仍又書付各廛。使各恃此奠擧。亦卽捧甘嚴飭各宮房。
정조 8년 · 강
召見兵曹參判鄭昌順于三善齋。
정조 8년 · 목
敎曰。以松都殺獄文案有下詢曾經留守時在騎省人。使之入侍。○予謂昌順曰。徐仁恒[行:I-PERSON]金龍貴[龜:I-PERSON]獄事。卿知之乎。昌順對曰。仁恒[行:I-PERSON]獄事。大略記認。而龍貴[龜:I-PERSON]獄事。卽臣遞職後事矣。予曰。仁恒[行:I-PERSON]獄覆檢題辭。卿爲之乎。昌順曰。然矣。予曰。仁恒[行:I-PERSON]之兄嫂極爲妖惡。渠不過遠嫌所致。雖已承款。亦無證參。此則可傅生議矣。仍敎曰。觀於獄案。意見不一。孰非審處。而至於殺獄。如有一半分疑晦處。豈可輕易決之。此尤是用心處矣。予曰。受敎輯錄。卿見之乎。昌順曰。臣見之矣。予曰。此册當時似以善述有名。而以今觀之。甚疏略。且續大典出後。此書遂廢矣。令欲分典爲續錄。先爲考出然後。可以裁定。卿亦當分任。必善爲之。昌順曰。臣豈敢以不能爲辭乎。但此非猝乍間可爲之事。出堂郞各幾員。使之分掌。先爲抄出似好矣。予曰。甲子於今爲四十一歲。今番册子。將自此爲始。而甲子以後數十年間。卽是 先王朝盛際。治法政謨。尤可觀矣。昌順曰。 先王朝良法美制之著爲成書。有光聖孝矣。予曰。方今民憂溢目。此時閑漫事之撰定。得無不可乎。昌順曰。此是繼述之弘謨。有何不可乎。
정조 8년 · 강
遞承旨金思穆趙興鎭。以李時秀金載人代之。
정조 8년 · 목
敎曰。左承旨許遞。前望單子入之。又敎曰。右承旨許遞。前望單子入之。
정조 8년 · 목
以李養鼎爲大司諫。李福徽爲司諫。趙公鎭爲正言。朴祐源爲右尹。金文淳爲同敦寧。鄭昌淳爲同春秋。金思祏爲慶基殿參奉。許近爲慶尙左水使。
정조 8년 · 목
因善復鍼灸呈辭。敎以。脚病自是宿症。將臣體重。不可輕請長暇。況元戎重務。是豈一日言病之地。雖欲鍼灸。不必得暇然後爲之。此呈辭還出給。雖是輔國重臣。而將臣處義自異。尤焉容如是取便。禁將之飭墨未乾。不料老元戎之反欲效嚬。判府事具善復。從重推考。
정조 8년 · 강
備局以散貸錢分給軍兵及貢市人數爻。別單啓。
정조 8년 · 목
備邊司啓言。五營門內需司賑恤廳錢準十五萬兩之數。分俵散給於軍兵及貢市人處。各其名下。數爻衙門。區別磨鍊。成別單以入。敎以。不實各廛。無非摠廳所管。萬一出給之際。有弊端。貢市堂上及該署提調。各別廉探。隨現草記嚴懲。
정조 8년 · 강
備局以生鮮廛烟稅均整及貢市人散貸錢別單修正覆啓。
정조 8년 · 목
備邊司啓言。臣與本 宮提調齊會本司。招致生鮮廛人及旅客主人。使之兩造對卞。而京中魚直之踊貴。多由於廛稅烟稅之高重。故提調曾有所陳達量減。而猶不無過中之歎。此後則合兩稅以七錢五分酌定。比前一兩五分。減三錢。俾開魚商。樂赴之路。至於均整一款。廛人只受坐稅而無所出。旅主旣因接待而有所費。不可比而同之。所捧七錢五分中。除出一錢。付之廛人。而如是決折之後。或有互相爭閧之弊。又或有操縱魚商之事。竝隨其現發。移法司從重嚴勘之意。請申明分付。敎以。然則草記決給。俾無更訴之弊。又以各廛市民錢貨散貸別單啓。敎以。移施條及營門名色。更爲區別釐正。前草修整入啓。又以減分貢人錢貨散貸別單啓。敎以。貢人數多之致。分派之數太甚零星。禁營錢四千兩。摠廳錢四千兩。移施加劃
정조 8년 · 강
命士夫家許接陞戶禁斷。
정조 8년 · 목
訓鍊都監啓言。士夫家之許接陞戶者。繩以重律之意。分付漢城府。請以爲知委禁斷之地。敎以。自有常律。在所當禁。況當受敎編輯之日此一款。亦合編錄。竝以此意分付該府。
정조 8년 · 강
副修撰徐瀅修上疏乞遞。仍陳勉。賜批。
정조 8년 · 목
疏略曰。國家之設置玉署。將以輔君德咨治謨也。臣之才識。苟有絲毫裨補者。豈敢不竭其衷。而祗承無路。亟改臣新除館銜。臣何敢妄與於論思之責。而念爲學治道無二道。請以善推之說。庸勉可大之業可乎。其一曰勤講學。方今春晷漸長。館僚咸集。願推燕閒玩索之念。頻開經筵。以積施措之基焉。其二曰懋存養。存養爲修德凝道之大端。願推講席問難之念。每加操持萬化之原焉。其三曰輔儲嗣。元子宮歧嶷之姿天成。溫文之質夙就。离筵接賓。其將指日可俟。此儒臣所以發端於前。大臣所以繼陳於後。願推前席誨諭之念。博詢便否。以進盡輔翼之具焉。其四曰廣聽納。合辭諸賊。萬世之所必讎。而尙逭當律。國計民憂。置之相忘之域矣。願推臨朝戒勅之念。以開不諱之門焉。其五曰理財用。生者漸寡。食者漸衆。而爲之不疾。用之不舒。亦其次第事耳。俾人人樂赴於耕作之本業。而不復以游食爲高致。則籍有十年之旱。九年之水。人和之至。足令地利斡旋。此平天下之要道。而用人所以爲理財之本者也。願推夙宵勤民之念。丕變風俗。以求理財之源焉。其六曰變貢擧。夫三代選士。古今異宜。而由漢迄明。經義文詞。分爲二科。如漢之有明經。而又有射策。唐宋之有明經。而又有進士是也。貴文詞而賤明經。非今斯今。然明經科。不可一朝遽革。寧就明經科三十三人。半屬明經。半屬製述。其試取之規。初覆竝分三場。初場以四書三經取明經生。二場以賦表。三場以策文取製述生覆試後。自上分製講。親行面試。一講一製。相錯科次。則朝有登英之美。野無遺珠之歎。願推樂育之念。以責用人之實焉。批以。六條陳勉。無不切實。予庸嘉之。當體念。第三條事。旣有故判書陳請之語。今亦行之。似無不可。但實效未可必。更當量處。大抵爾疏甚該洽。從可以備顧問。爾其勿辭察職。
정조 8년 · 목
敎曰。右副承旨許遞。前望單子入之。
정조 8년 · 강
勘放時囚沈★(土+省)。
정조 8년 · 목
義禁府啓言。時囚罪人沈★(土+省)。杖八十收贖。奪告身三等。請放送。允之。敎以。如有功議。各減一等。
정조 8년 · 강
命尤甚邑守令。待畢賑自現拿囚。
정조 8년 · 목
義禁府啓言。宋守淵等拿處事命下矣。宋守淵時任高山縣監。尹達東時任龍安縣監。李厚源時任鴻山縣監。兪漢紀時任陰城縣監。金安默時任瑞興縣監。洪仁基時任蔚山監牧官。而俱在任所。請拿來。允之。敎以。尤甚邑守令。待畢賑。待其自現拿囚。
정조 8년 · 목
刑曹啓言。罪人成泰郁。各別嚴訊。期於得情。成聖一誣罔之罪。依律重勘之意。請分付道臣。敎以。殺獄決折之方。無出於實因二字。而借使實因十分明白。參情揆理。的見其可疑而可原者。則不必以實因之明白。遽擬償命之律。而當初殺越之變。欲言其根因。則事關陰穢。跡涉䵝昧。朝家不欲索言以傷風化。而雖以常情與事理言之。所謂被告是在成泰郁。旣有班名。亦具彛性。豈忍爲此聚慶之行。甘自陷於斁倫之科。萬一有眞箇干犯。爲孟春之母者。固當牢諱之不暇。或有他人之猜得。而乃反口傳於村會。仍又手本於洞長者。除非別般事端。寧有如許用計。大抵泰郁。以他鄕羈旅之蹤。狹家產富饒之名。而父子兄第亦稱蕃盛。則和睦旣失於四隣。嫉惡都歸於一身。於是乎成致文朴弘文金世貞輩潛扇蜚語。欲逞私憾。忽將黑夜難明之案。做出白地構虛之術。慫慂愚蠢之老嫗。指嗾痴騃之少女。至以毀家黜鄕。或放良得田等語。㗖之脅之。無所不至。則彼愚蠢痴騃者。以平日免賤之計。生美土獲占之慾。口傳不足。至於手本。手本之不足。又納侤音。又欲滅人之家。亂人之紀。使不得住接其鄕里而後已。當時也。雖沒知覺無廉恥之人。似此不忍汚口之事。當着自已。則其將噤口袖手。恬不知動乎。呈官卞暴。未暇深量。乘忿毆打。不是異事也。況傷處有非卽死之界。干證亦皆含憾之人。此又當爲可疑可原之一端。父子四人。一時竝力。不知正犯之在誰。隨從之爲某。而今欲强別於四人之中。執其疑似依俙之跡。決之曰此爲正犯。此爲隨從云爾。則大有乖於審獄體重人命之義。以孟春而證泰郁。是以奴證主也。以聖一而證泰郁。是以子證父也。大關後弊。檢官査官等。一傡從重推考。雖以其父子兄弟言之。初旣合勢下手。及當成服獄後。爲其子者。爭命就死。互稱正犯。冀使獄事不至究竟。此固天理人情之所當然。而前後推庭。惟以漫辭納供。自處以尋常加功者。究厥情狀。萬萬痛惡。不料嶺外朴厚之俗。乃有此悖戾之擧也。罪人成泰郁。減死定配。其子聖一等。竝只刑推一次。懲勵放送。婢孟春。仍本役絕島爲婢。成致文朴弘述等。亦各嚴刑放送。金世貞。自本道參酌決放。又啓言。金奉米[彩:I-PERSON]刺殺其妻兄情節。旣已遲晩。殺獄體重。臣曹有難擅便。請上裁。敎以。傷處狼藉。而詞案明白。詞案明白。而已考覆矣。又結案矣。傅生一款。今無可言。而正犯之非常性人。觀於守臣狀辭。可以知耳。在按法之地者。尙此云然。以朝家審克之政。豈無原情之擧。開城府殺獄罪結案罪人金奉米[彩:I-PERSON]。特爲減死定配之意。分付守臣。而到配之後。萬一復售前日之習。是傷二人之命。而渠亦難以再逭。本府所管帳內。定配所另定其矣親屬。保授押送事分付。
정조 8년 · 강
御讌和堂。行文臣科課講。召見備堂及纂輯堂上。仍行召對。試官徐有防金憙。備堂徐有隣李在簡趙時俊。纂輯堂上嚴璹金魯鎭金夏材鄭昌順金載瓚李時秀。閣臣尹行任。承旨金思穆。玉堂趙濟魯徐瀅修。假注書朴能源。兼春秋金健修金鳳顯。
정조 8년 · 목
講國朝寶鑑。○予曰。試官與諸講員。除拜禮入侍。徐有防金憙以次進。予命課講諸員。每三人待抽籤。次次進講。金啓洛等進講訖。予謂有防曰。朝來頗有霧氣。果不妨於麥農乎。有防曰。近日異於麰麥結實時。似無所害矣。予曰。備局有司堂上。及纂輯堂上盡爲來待。注書出去知入。敎曰。受敎輯錄經國大典續大典大典續錄後續錄等書。注書出去持入。予曰。受敎輯錄。當時所編。非不詳盡。而到令觀之。凡例多未盡處。予意則今番纂輯。凡例一依淵鑑類函考事新書佩文韻府例。合經國大典大典續錄。通爲一書。首書經國。次書續錄。又次今番補編。則考之無煩。行之有要。未知卿等之意何如。魯鎭等曰。臣等俄在閤外。亦發我朝律文浩繁之論矣。今承聖敎。册名則以增補受敎輯錄爲定乎。予曰。卿等自今日分處公廨。或考出各司謄錄。盡爲抄出然後。始可定凡例。亦可定册名矣。昌順曰。文獻備考。正欲速成。故多有疏漏。至今爲恨。今此所撰。乃是關和之典。 祖宗之科條。十分詳量。務歸至精。然後庶可無日後之悔。不可以時日爲限。汲汲成出矣。予曰。欲速不達。聖人之戒。而我國則異於是。凡事有稍緩之令。忨愒歲月。有作舍道傍之嫌。粤在 先朝著文獻備考時。雖有此論。而若不如是董飭。必無可成之日。 先大王所以連下飭敎者。正以是也。昌順曰。旣有堂上。郞廳不可不及今差出。一體考出矣。璹曰。旣已差出堂上。則事面重大。不可無郞廳。今方考出禮典。而本曹無曉解此等典禮之人。此甚可悶矣。予曰。李家煥今已免喪否。承旨知之乎。洪仁浩曰。今月爲禫朔云矣。予曰。該洽鍊達。如此人才。未易多得矣。向以春官誌事。有所參纂。如有禮郞窠。復職。予曰。卿等旣有差出郞廳之言。各奏一人。與之參考。魯鎭曰。臣曾在實錄廳時。有所見於李東稷矣。昌順曰。臣意則安廷玹可與同事矣。璹曰。臣意則朴圭淳爲好。而時無見帶之職矣。夏材曰。臣願與尹載命同事矣。時秀曰。李敬五頻入堂后。與之考出。臣之願也。載瓚曰。沈達漢爲人精詳。亦且博洽。臣願與之同事矣。璹曰。又有吳翼煥者。鍊熟文字。同參考出之役。似好矣。時秀曰。時無職名人。當口傳付軍職乎。予曰。姑俟之。當有下敎矣。予曰。 先朝甲子。於今幾年。時秀曰。四十一年矣。予曰。從甲子後分掌日記考出。而卷帙極多。必無遺細考。仍敎曰。今此受敎之作成一通文字。未知如何。有隣等曰。此係朝家盛典矣。予曰。卿等近以民事。殆無暇日。正所謂良工心獨苦者矣。在簡曰。朝家貸錢之恩。出尋常萬萬。臣等與有榮矣。予曰。貢市人聞散錢之令。果有歡意乎。在簡曰。歡聲如雷矣。予曰。分給時果能均排。無向隅之歎乎。有隣曰。各廛皆分排以給。貢人市民。俱無不均之患矣。予曰。申飭各營。斯速出付。在簡曰。此異散債。汲汲出付。誠好矣。予曰。貿銀以納。於民得無難乎。有隣曰。此則猝難預度矣。予曰。錢荒無異穀荒。若從近鑄錢。使之新舊繼用則好矣。時俊曰。此亦非及今可爲之事。誠爲悶然矣。予命有司堂上就坐。敎曰。召對爲之。
정조 8년 · 강
壇班離次。卿宰罷職人命敍用。刑曹參判李亨逵仍任前職。
정조 8년 · 목
敎曰。爲慮數遞之弊。望筒姑令留中。際又有堂疏久任之請。且當初處分。不過一時申飭。 壇班離次卿宰罷職人敍用。其中前刑曹參判李亨逵。仍任前職。
정조 8년 · 강
命山林抄選。薦送于銓曹。直擬經筵官。
정조 8년 · 목
敎曰。向以山林抄選事。飭敎丁寧。而伊後因銓堂不備。尙不擧行。是豈當初飭論之本意。又因判堂受由。意欲姑待其出仕。今日適因考出事見之。法典內。或有自廟堂議薦。送于銓曹調用。此亞三堂足以擧行。如非生進幼學。則雖直擬經筵官。似非違例。以此意言于廟堂。從速擧行。
정조 8년 · 강
命受敎抄輯郞官。限十二人。別書入啓。
정조 8년 · 목
敎曰。受敎抄輯時。日記考出之役。最甚浩繁。須有郞官。可以分力。無論參上參下實職有無。限十二人。別書入啓。堂上明日相議停當後。書送政院。無職者。口傳付軍職之意微稟。郞官自明日來會闕內公廨。專意爲之。
정조 8년 · 강
命典僕錢貸下。令廟堂稟處。
정조 8년 · 목
纂輯堂上金夏材啓言。前後恤民之澤。未有盛於今番。而惟典僕以不入於貢案之故。未免向隅之歎。呼訴於主管堂上及臣矣。典僕以守 聖廟之民。屢蒙朝家受恤。今須雖後時。未易優數貸給。而其於一視之下。恐宜有軫念之道。無論某衙門錢。限二三千兩貸下。均蒙實惠。敎以。特爲許施。數爻令廟堂從長草記稟處。
정조 8년 · 목
予謂昌順曰。卿今日考政院日記幾卷乎。昌順對曰。臣之今日所考。僅爲一卷矣。予曰。欲觀 先王朝盛際。當於甲子乙丑年間可考矣。昌順曰。 先王朝五十年宏謨徽猷。最盛於斯。而伊時人材蔚然。昌言滿朝。眞一王之盛會矣。予曰。撰定册子。旣已分六典爲決。而六典中兵典刑典。尤是難愼處。刑典若有一毫差爽處。易致枉殺不辜之患。此予所以戒之重之。不敢少忽者也。昌順曰。欽恤之聖念。若是勤摯。誠生靈之福矣。予曰。兵典極疏闊。予欲任卿以兵典矣。昌順曰。臣才疏識淺。恐不堪任矣。予曰。堂上六員。各出郞廳二人。則可以速了乎。昌順曰。日記考出。旣以分考爲定。則不久似可了當。至於成書一款。必待遲久然後。可以善成矣。就以文獻備考論之。頗多差誤處。此由速成之弊矣。予曰。文獻備考之不免差誤。誠如卿言。然凡事曠日持久。則忨愒成習。無可成之期。豈不悶乎。然而予之所戒。在於張大。目今民憂其棘。卿等須體予此意。務以神速爲主。
정조 8년 · 강
以沈有鎭爲承旨。前望也。
정조 8년 · 강
命廣州府內帑丹磻。特設別賑。
정조 8년 · 목
敎曰初則欲於本府內帑別置條中除出。以爲別賑之需矣。更思之。別軍職下送。廚傳有弊。且新別置條輸去。亦不無沿路貽弊之端。故特以內帑丹磻下送。卿其祗受。依前下有旨。特設別賑事。下論于一直提學處。
정조 8년 · 강
命進上靸鞋所入熊皮。以黑唐皮代用。
정조 8년 · 목
備邊司啓言。因貢市弊瘼。昌廛熊皮代用事。命下矣。此後凡進上靸鞋所入熊皮。以黑唐皮代用。而仍使本廛依前進排。價本令該曹考例上下。敎以。依此擧行。
정조 8년 · 강
命兩南守令。待麥秋拿囚。
정조 8년 · 목
義禁府啓言。高山陰城鴻山蔚山等五邑。俱非尤甚。依例擧行。而其中龍安縣監尹達東。待畢賑知委起送就囚事分付。敎以。兩南守令。待麥秋拿囚。
정조 8년 · 목
刑曹啓言。罪人徐仁行打殺其妻李召史。節次旣已承服。依法典請照律。敎以。妯娌之間。極意蹲畓。因是而不得志於母與兄。而在母兄也則不怨不尤。反毆打其妻。以致徑斃。道其情則切惻。言其跡則至慘。朝家自見此文案。憫然垂憐。未嘗不屢致意焉。拘於已捧結案。許令如式詳覆。甚非所以原情定罪之義。蓋正犯徐仁行之於被死李召史。以十數年同室之夫婦。素厚結髮之誼。毫無反目之事。販商之行纔返。殺越之變繼起。仁行亦人耳。豈或無所以然哉。朱召史。卽仁行之兄嫂也。粧出吸草看册之說。崔召史。卽仁行之婌叔母也。撰成救火叱姑之譖。二三部藁鞋。忽作話欛。五六度箠鞭。便成禍機。三女成姦。一辭捏虛。藉令仁行不殺其妻。其妻之命。在於頃刻矣。仁行離家十餘月。始得還歸。于是呼時也。不覩候門之笑語。但聞入廚之啼訴。繼又有其母盛傳其妻之過惡。從以兄嫂也婌叔母也競把烏有之跡。至發牛唆咬之誚。爲仁行者。腸非木石。惟其愧恨傷忽憤之心。必有弸結蘊蓄于中者。而然猶忍住之。對其妻。但止抽刃而伴佯唱。其無必殺之心。據此可知。則及其盈車之飭謗未已。敗船之報踵到。以此以彼。自不無無酬聊不平底意思。面潮方暈。肚火橫亘。於是乎有綁縛拳踢之交加。是誠可已而不能已處。不聞好消息。豈有生世之樂云云。狗彘之屬。必有牝牡之愛云云者。可以見本然之不泯。自行檢時。至結案日。隨問便對。一一自服。備陳醉裏之眞情。不念死中之生計。謂之舍善處其變則未也。其心之不出故殺。人孰不諒之。況且妻發怒自搏。房外翻身墮肢。殆過數三次。則亦不可專委於仁行之猛拳毒踢。因以致命。守臣覆檢題辭中一二句語。朝家以爲善形容。此囚之傅生。決知爲不知告至失刑。開城府殺獄結案罪人徐仁行。減死定配。朱召史則百般謀害。終階殺死之死禍。究厥腸肚。殺亦無惜。嚴刑一次。亦爲定配。令該留守持此判付辭意。罪人等處。宣讀曉諭。俾知朝家敦風正俗之政。干連是在崔召史李召史等叚置。間人骨肉。認作能事。兩女所爲。巧慝甚矣。竝宜嚴刑懲勵。而李女年近七十。物故可慮。崔召史嚴刑一次。李召史參酌決杖後放送。擧行形止。具由狀聞事。竝以行會。撤漏不遠。待城門開。傳授撥知委。無使有滯獄之弊。
정조 8년 · 강
命遣注書詣泮宮。自三月初一日至今日到記。謄書以來。
정조 8년 · 강
以尹東暹爲判義禁。徐浩修李柱國爲知義禁。具㢞爲同義禁。
정조 8년 · 목
敎曰。禁府時囚滯獄可悶。禁府諸堂。俱以情勢不得開坐云。許遞。前望單子入之。待下批牌招開坐。其中未照律之類。今日內。以草記照律。
정조 8년 · 강
以姜忱沈基泰爲校理。安策爲副校理。孟至大爲副修撰。
정조 8년 · 목
敎曰。事務相妨。校理林濟遠李祖承今姑許遞。與未差之代。前望單子入之。
정조 8년 · 강
差下纂輯郞廳李兢淵等。
정조 8년 · 목
政院啓言。纂輯郞廳列書入啓事。命下矣。以應敎李兢淵。副司果姜★(亻+寅)。前司諫安廷玹李運彬。前敎理李祖承林濟遠。副司果李鼎運。崔守魯。前持平李家煥。副司果趙恒鎭朴奎淳。承文副正字鄭東觀。纔已啓下矣。其中時無職名人。請令該曹口傳付軍職。允之。
정조 8년 · 강
命太學典僕處。守禦廳錢四千兩散貸。
정조 8년 · 목
同成均金夏材啓言。今番惠澤。遍及於都民。而惟典僕以不入貢市案。故未免向隅之歎者。誠如宰臣所奏。不可無方便推移之道。而日前散貸之時。各軍門所出。少不下萬餘兩。而獨守禦廳止於六千兩。此雖因留儲之不足。致有此分俵之最少。而數千金加數貸下。恐不至大損。太學典僕處。以守禦廳錢二千兩。限周年一體許貸。以爲均惠之地。敎以。二千兩太少。以四千兩散貸後。別單同爲修整入啓。
정조 8년 · 강
勘放時囚李★(玉+建)等。
정조 8년 · 목
義禁府啓言。特囚罪人李★(玉+建)告身盡行追奪。又五年禁錮。徒三年定配。以父年七十九。無兄弟獨身。請收贖放送。允之。敎以。如有功議。各減一等。又啓言。甲山前府使閔光晉原情。泛稱遲晩。所當請刑。而曾經宣傳官。請除刑推議處。敎以。依同罪他囚。草記勘放。
정조 8년 · 강
推判義禁尹東暹。知義禁徐浩修。李柱國。同義禁具㢞。拿處都事洪徽河。
정조 8년 · 목
義禁府啓言。兩南守令。待麥秋拿囚事。命下矣。高山縣監宋守淵。陰城縣監兪漢紀。鴻山縣監李厚源等。羅將旣已發送。隨其所到處。星火還送事。請分付各該道臣。敎以。不待批下。輕先發送羅將。卿等推考。當該都事拿處。
정조 8년 · 강
命時囚白師敏議處。李勉齋等放送。
정조 8년 · 목
義禁府啓言。製述官白師敏原情。泛稱遲晩。請刑推得情。敎以。除刑推議處。又啓言厚陵參奉李勉齋原情。泛稱遲晩。請刑推得情。敎以。付過放送。又啓言。西部奉事李集明。漢城前主簿李尙琦等原情。泛稱遲晩。請竝刑推得情。敎以。竝只付過放送。又啓言。一所巡將李命俊等原情。泛稱遲晩。曾經侍從。請除刑推議處。敎以。竝只罷職放送。
정조 8년 · 강
命樂安前郡守李長喆。行査本道。全州前判官李素。令道臣詳査狀聞。
정조 8년 · 목
義禁府啓言。樂安前郡守李長喆。反覆嚴問。則一向抵賴。終不直陳。所當請刑。而曾經宣傳官。依判付施威嚴問。請期於得情。敎以。一問再問。吞吐爲事。其矣情狀。萬萬痛駭。渠亦有人心。昨年本道災結。雖把束之微。豈忍一毫泛忽。勿論私用公用。均之爲無狀。奚但施威而已。嚴刑得情。斷不饒貸。爲先行査本道。使卽狀聞。而萬一拘於顏私。査狀有疏漏之弊。當自道伯。各別嚴勘。以此嚴飭行會。又啓言。全州前判官李素原情。泛稱遲晩。請刑推得情。敎以。供辭與狀辭頗異。渠之破碎守城庫開金一款。雖已自服。與中軍相較事。推諉於中軍。更令道臣詳査狀聞後。發問目捧供。
정조 8년 · 강
命時囚徐有器等議處。金載孟等帶職放送。
정조 8년 · 목
義禁府啓言。軍資監前奉事徐有器兪靖柱。前判官趙廷瑗。直長金載孟。前主簿李基讓趙明寅。奉事鄭龍祚。前主簿崔慶鎭金在瀗。判官尹博基。主簿李敏亨原情。泛稱遲晩。趙廷瑗趙明寅年過七十。法不當請刑。上裁。而徐有器等。竝請刑推得情。敎以。徐有器叚。供語太欠別白。全昧置對事體。至曰風高之故。斗量自多欠縮。此果成說乎。京倉科祿。只是米太兩種。則豈有簸揚之可言。而諉之於風力者。極其駭妄。渠則認作皮殼。有此對辭乎。況此流來積逋之外。渠所未捧。至於此多。又無枚報度支之語。三件罪狀。俱難寬恕。特軫陰補之義。雖欲末勘。誠無如之何。除刑推議處。金在瀗叚。積逋之外。更有新逋。而始旣不能摘發。末又不卽枚報。供中無一語可以參量者。亦爲除刑推議處。尹博基叚。如干數雖曰枚報。渠之在官。更有欠。此則或可謂久陳之傾庫取用而然。卿等更加爛商。除刑推。論理稟處。金載孟鄭龍祚等叚。在官最久。未捧甚多。而旣皆報曹云爾。則宜用自首勿論之例。至於流來積逋之未準捧。渠輩豈必獨當。竝只考律。以公罪照斷。兪靖柱趙廷瑗等叚。或以加升逐朔充償。或言縮穀每朔枚報。無足深罪。或當交遞。或値新捧。渠等元無不察之事。則決不當從重勒勘。崔慶鎭叚。十餘日在職。李敏亨叚。文書未傳授。此六人。公私罪間。似無襯當之律。一倂帶職放送。今番處分之但於新逋。使之議處者。蓋以舊逋之流來未知在於何年。大抵生弊之源。另宜審究。使該監官吏有容措之地。然後可除似此弊瘼與干犯。此意申飭該曹。
정조 8년 · 목
刑曹啓言。罪人金龍龜。係是一罪。依法典照律。報議政府。詳覆請施行。敎以。此囚已捧結案。將行詳覈。大抵獄已具矣。但當依律處斷。豈可以一時然疑之外。更覺有原恕之端焉。此而無言。殊乖愼獄恒刑之本意。致死之安召史。孫婦金女之飮毒與否。必須分明剖柝。可無多少疑端。原文案。此一款未免疏漏。此一可疑也。正犯金龍龜之爲報渠女之讎。往打安召史也。干犯卽龍龜之妻也。兄也。弟也。四寸也。八寸也。九寸也。異姓族也。同里人也。凡爲十許人之多。同時作黨。竝力毆打。時則況値暮夜無知之際也。其縛自誰手。打在何人。孰重孰輕。孰緊孰歇。雖以屍親子婦若孫之共處一室者。猶不能別白指告。此二可疑也。屍親丁哥招內。龍龜妻朴召史亂打其母。尊位李哥狀聞。丁哥母安召史自刺致死。里任權泰確亦以爲吾寧先死之說。渠旣親聽於安女。則打之者朴召史也。刺之則渠自爲也。正犯之畢竟承款。無或出於推諉不得。自甘一死者耶。此三可疑也。重哲之擬杖老婆。至謂以孫婦之非命橫死。皆汝所爲云爾者。雖出於朴召史自明之招。而守臣旣以此作爲頂心打破之證左。若非重哲漢手勢。則如朴女殘拳弱毆。豈有卽地露骨之擧乎。此四可疑也。至於區別其被刺自剌之分。檢官意見。非無所據。刀背旣在右。刀鋸又在左。收手起手。從何知之。況無一人證參。然而經[徑:I-PERSON]定曰被刺。得無率爾之嫌乎。此五可疑也。行兇刀子。果然有血染之痕。置在廚間。屍親妻拾納云。而抑可有起訝者。安女死後。出入房中者。自有人焉。安知非厥漢輩欲避干犯之名。移置刀子於廚間。要作龍龜之所爲者耶。此亦六可疑也。安女七十。垂死之老物也。藉令龍龜不刺。觀於屍帳傷處。渠雖欲生存。誠末如之何矣。此七可疑也。安女被打後。入房痛臥。而渠之孫子甲孫。在安女之傍。而安女時未物故。刺之在人在已。寧有不知之理。而甲孫招。全事牢諱。果何委折。此八可疑也。右項八條疑端。姑且置之。龍龜女之忽地致命。在於媤祖母安女之家。龍龜之致疑。卽天理人情之所固然。而藉令金女分明自決。而安女無作俑之事矣。安女之於金女。常常侵困。備經苦楚。轉以至於齎冤辦死之境。此安女殺之也。挺與刃無異。政爲安女準備語。又思之。威逼人致死。本自償命。當償命之人。爲金女父者。乘憤必報。夫誰曰不可。謂之擅殺。以不告官律論可也。謂之枉殺。以償命律論不可。龍龜傅生然後。可以正舅姑之義。而敦父女之倫。此亦崇敎化之一大關捩。開城府殺獄結案罪人金龍龜。加刑一次。減死定配。
정조 8년 · 강
命前知事黃景源敍用。
정조 8년 · 목
敎曰。見聞之不廣。蓋因老衰之致。前知事黃景源敍用。
정조 8년 · 강
行召對于三善齋。召見備堂。承旨沈有鎭。閣臣金載瓚。玉堂趙濟魯徐瀅修。假注書李敬五。兼春秋金健修。史官尹行任。備堂徐有隣李在簡趙時俊。
정조 8년 · 목
講國朝寶鑑。○予曰。昨日新除玉堂。在外者誰也。濟魯曰。姜忱沈基泰在外。安策在京云矣。予曰。纂輯之役。一日考閱幾卷。而抄出謄書者爲幾張乎。載瓚曰。堂郞三人。各考三四卷。一日幾閱盡一年日記。抄書者亦爲三十餘張矣。予曰。徐有隣李在簡來待闕外乎。時俊曰。方在備局矣。敎曰。幷入侍。予曰。漁鹽船稅節目。當爲幾條件。而各道中難易。果何如耶。有隣曰。道道邑邑。各自區別。姑未知爲幾條件。而大體西北則頗易。三南則稍難矣。予曰。嶺東物情則果何如云耶。在簡曰。聞向來御史趙弘鎭之言。則今此漁鹽船稅之出付道臣者。他道之效害。雖難的知。而嶺東則必有顯效云矣。予曰。守令輩若從中操縱。則其將奈何。有隣曰。爲守令者。旣知聖意之出於爲民。則豈有是理乎。諸道民情。擧皆以出給爲便。則一番解願。恐不可已也。在簡曰。某道爲便。某邑爲不便。而無論某邑某道。白徵之弊則似必除之矣。予曰。卿等須爛熳消商。以爲終至無弊之地。又敎曰。山林抄選。何當爲之云耶。有隣曰。從近爲之云矣。予曰。湖中乃士夫鄕。林下想多窮經讀書之人。必須廣搜博訪。多數抄選之意。傳于領相好矣。予曰。纂輯堂郞。俱已來會始役與否。知入。敎曰。郎廳李家煥在外。代以他郞廳。姑爲替行事。言于鄭昌順。右副承旨李時秀率郞廳。往役于藝文館之意。一體分付。敎曰。右承旨入侍。予謂沈有鎭曰。病愈乎。有鎭曰。未得快差矣。予曰。今日坐直乎。對曰。然矣。予曰。久未聞爾之字學。夕當召見矣。
정조 8년 · 강
召見回還使臣于誠正閣。上使黃仁點。副使柳義養。
정조 8년 · 목
予曰。善爲往返。誠可幸也。正使有所患云矣。今則快愈乎。仁點曰。今已快勝矣。予曰。聞洪判府事所言。則副使肌膚勝昔云矣。果然矣。彼中事情如何。仁點曰。臣於辛丑。奉命矣。其間四年。別無異聞矣。義養曰。臣則初見矣。規模寬厚。紀律嚴明。至於風氣。則非猝乍間可驗。而以物性推之。則皆寬厚馴良。人性亦似然矣。仁點曰。城郭之堅固。反不如我國。城門亦不高大矣。予曰。夫使者必覘人國之盛衰。果如前繁庶乎。仁點曰。以賤見言之。則尙遠矣。義養曰。以今所見。可謂極盛。極盛必衰。理之常也。此後事未可知也。予曰。使行有火災云。果然耶。仁點曰。以賤疾着明窓外設帳矣。火燃帳下。卽爲撤去。而無他延燒之患矣。予曰。副使老人。而筋力誠好矣。
정조 8년 · 목
敎曰。俄因入侍承旨聞之。玉堂朴廣源疏批。尙未下云。而原批與刑曹參判仍任傳敎。同日書下。事甚訝惑。査實則果是中官之忘置於公事軸云。當該中官。爲先從重推考。
정조 8년 · 강
命內帑丹磻。下送于江華。
정조 8년 · 목
敎曰。初則欲於本府內帑別置條中除出。以爲別賑之需矣。更思之。別軍職下送。廚傳有弊。且新別置條輸去。亦不無沿路貽弊之端。故特以內帑丹磻下送。卿其祗受。依前下有旨。特設別賑事。下諭于江華留守處。
정조 8년 · 강
以鄭在信爲開寧縣監。
정조 8년 · 목
敎曰。開寧縣監。令該曹口傳差出。
정조 8년 · 강
修撰朴廣源上疏乞遞。仍陳勉。賜批。
정조 8년 · 목
疏略曰。臣濫廁顧問之列。非但有愧於私心。抑亦貽累於聖簡。乞許鐫改。臣不宜贅他。而亦何敢有懷不陳。竊恐求助之敎。只爲應文之具。而猶欠誠字上做去。伏願益加懋實之工焉。預揀宮僚。蒙養之方。莫如殿下之身敎。懋哉。噫。冬雷夏旱地震星孛。此何等乖氣。臣謂莫如殿下修省。極擇守令。伏願更加睿念焉。臣聞國賊無可逭之律。亟從三司之請。以快輿憤焉。夫都民之許多獄訟。係於刑曹漢城府。十分審愼。而堂上數遞。便同五日之京兆。郞官生疏。只了六朔之履歷。繼自今堂上無得數遞。郞官不勝任。無得通字牧之任焉。批以。諸條陳言甚切實。當留意。末端事。令該曹稟處。俾有久任責成之效。爾其勿辭。從速察職。
정조 8년 · 강
勘放時囚閔光晉。分揀洪徽河。
정조 8년 · 목
義禁府啓言。時囚罪人閔光晉。杖一百收贖。告身盡行追奪。請放送。允之。敎以。如有功議。各減一等。○因洪徽河囚單。敎以。分揀放送。
정조 8년 · 강
遣承旨詣 明陵。奉審摘奸。
정조 8년 · 강
召見備堂秋堂及差使員洪昌源于誠正閣。有司堂上金華鎭徐有隣李任簡。刑曹判書趙時俊。參判李亨逵。參議李獻慶。
정조 8년 · 강
召見纂輯堂郞。承旨及下直守令于誠正閣。纂輯堂上鄭昌順。郎廳安廷鉉。都承旨金夏材。右副承旨李時秀。開寧縣監鄭在信。
정조 8년 · 목
予曰。甲子年日記。已盡爲之乎。夏材曰。姑未盡抄矣。予曰。諸堂上之已抄出年條。成錄以入。又敎曰。同副承旨與下直守令入侍。予曰。爾聞本邑邑事乎。去年年事何如云耶。開寧縣監鄭在信曰。嶺南諸邑中。開寧稍勝。故不設賑云矣。予曰。然則入於稍實乎。在信曰。臣除拜屬耳。未能詳知矣。予曰。爾旣乞養。親年幾何。亦爲康健耶。在信曰。臣母今七十七歲。素有貞疾矣。予曰。旣經侍從。七事則不必問矣。赴任後接濟民事。母孤分憂之意。予曰。卿則抄出幾卷乎。昌順曰。僅考九朔日記。而臣意則今此抄出之役。實是衍文。聞自備局捧甘。各司使之各錄該司謄錄云。若然則不待日記之抄出。而可以收輯矣。但各司擧行。易至因循。若使各司各定解事郞廳。使之親執擧行。緩忽者重勘。則似必不日成書矣。予曰。卿言然矣。吏曹則執吏勝於郞官矣。昌順曰。吏曹則謄錄亦似不多矣。予曰。不然。甲子以後政格之變通者甚多。古則防禦使在閫帥之上。與監司同矣。今則經防禦後。始通閫帥。如此等事。不爲不多矣。引用書目。卿等先爲裁定可也。禮典之續五禮儀。吏典之受敎襍令等書皆當引用。至於兵曹。則守禦廳之沿革。經理廳之設罷。無非可以詳裁者矣。時秀曰。以臣所抄出者言之。銓曹口傳政事。不得以平服在家擬進。 先朝旣有定式。而今未聞遵行者。此亦未成書之致也。予曰。如此者甚多。卿宰之不得在家不進。亦是禁令。而未聞遵行矣。昌順曰。此則猶以從重推考捧傳旨。禁令不爲不明矣。予曰。受敎中亦有一時下敎。而勢不得遵行者。此則不當錄矣。時秀曰。受敎之令各司抄出。旣有成命。而三司則不得聽傳敎。只當言送矣。予曰。然矣。軍門則從事官發牌分付也。右副承旨之郞廳誰也。時秀曰。李運彬趙恒鎭矣。予曰。林濟遠聞以備局謄錄抄出事在外。堂上差下云。須與趙恒鎭相煥。以爲着意抄出日記之地。夏材曰。玆事不輕。臣等不可專當爲之。差下校正堂上。俾爲一通文字。允合事宜矣。予曰。此則待考出畢役後。可以處之矣。昌順曰。臣於抄出時見日記。則以空名帖有故宰臣之論啓蒙允。而亦未見施行矣。予曰。空名帖畢賑後還納者甚多。而留置吏曹。則不久爲偸竊。作奸之歸。故年前已以用餘空名帖收合後。吏曹郞官看檢燒火之意定式矣。昌順曰。如是處之。實合至當矣。予曰。非但此事。不遵令式者甚多。諸臣似未必知矣。雖以服色言之。自上若服無揚黑團領。則諸臣亦着無胸褙黑團領法也。而未有遵行者。蓋百官之無器具者。難於脫着故也。是故 先朝嘗有若以★(糸+口)結胸禙則便於脫着之敎。戎服者之不得着油衫而必着簑衣法也。今未見着簑衣者。昌順曰。親傳香。亦是 先朝義起之禮。皆可入錄矣。上曰。親傳香。卽攝儀之古禮也。 先朝義起之禮。卽 忌辰祭傳 香及朔望香祗迎也。昌順曰。 皇壇望位禮。亦自 先朝。制度大備。此亦當入於輯錄中矣。予曰。 大報壇制度。蓋倣 大明集禮圜丘設帳之制。而坐榻階級。紙榜階級。皆用九等之制。不幾近於猥屑乎。此則創制時。未能深思之致。其後儒家之說。亦或起疑於斯云矣。至於三月祭享。尤爲莫曉。或說謂以二月東巡狩之後計其程途。則三月始可到我國。故必以三月設享云。是豈成說乎。 皇靈陟降。如水在地。洋洋在上。無處不在。則豈有程途之可計者也。且以配享言之。中原功臣。似不必竝享於我國矣。至若樂章。則其時因明史之未及出。不得已自此製用。而全史旣出之後。似當以當室樂章奏之矣。如此等事。不一而足。至如八懸之不可猝創。騂牡之不可求得。勢所使然也。僉曰。聖敎誠然矣。予曰。禮文則喪禮補編。至矣盡矣。粵在 肅廟庚子。群臣服制。一洗千古之陋。實有辭於萬世矣。朝祖之禮。補編中亦有 先朝下敎。蓋朝祖者。卽辭廟之禮。而人家或以魂帛朝祖云。旣曰形歸窀穸。神返室堂。則以銘旌之將歸窀者辭廟可也。豈可以魂帛之將返室堂者辭廟乎。是故丙申 因山時。亦不得行朝祖之禮。只於 宗廟前洞口。暫時駐輿矣。昌順曰。喪禮補編。乃是善成之書。故丙申喪禮。亦皆盡用此書矣。予曰。各司謄錄。郞官皆令卽爲差出。仍爲列錄以入。而一件則付之院壁。隨納爻周。
정조 8년 · 강
命傳敎擧條草記。自乙丑年至今年。一倂抄出。
정조 8년 · 목
敎曰。受 敎抄出之役。行將就緖。而考出。不過政院日記。則易致疏漏。至於各司謄錄。纂輯堂郞數少。雖多費時月。無以了當。自政院知委六曹。本曹及屬司謄錄之事關定式者。無論傳敎擧條草記。自乙丑至今年。一倂抄出。別定郞官一員。解事下吏。修正成册。送于纂輯堂上處。各司中不屬於六曹處。自本司直送成册事分付。如是下敎之後。或有疏漏之弊。當該郞官。從重勘罪。亦以此意申飭。
정조 8년 · 강
召見奉審承旨金思穆于三善齋。
정조 8년 · 강
命未下直守令當日辭朝。
정조 8년 · 강
命南關交濟穀到泊形止。隨卽狀聞。
정조 8년 · 목
因監賑使李在學交濟穀裝發狀聞。敎以。南關交濟穀待畢運後。無事到泊形止。隨卽狀聞事回論。
정조 8년 · 목
因刑曹都囚徒。敎以。昌福放送。
정조 8년 · 강
命諸道軍餉舊逋。待秋準捧。
정조 8년 · 목
備邊司啓言。諸道軍餉居末拿問。居二決杖。居三推考。還上居末決杖。居二推考。居三勿論。旣有事目矣。取考諸道癸卯捧未捧啓本。則餉還居末。居二。居三全未捧。守令。邊將不念糶糴法意之甚重。有此未捧之夥然。壬海前別將朴佖會。神光僉使鄭鍊。伐登萬戶安舜命。平南萬戶柳光斗。牛峴僉使金光澤。於汀灘權管楊秀挺。孟山縣監金孝眞。楊下萬戶金大一。楚山府使尹尙東。柔院僉使林潤根。慈母山城別將金光說。成安郡守權欕。機張縣監李景烈。多大浦僉使李文喆。竝依事目勘處。至於設賑諸邑。自前有分揀之例。扶餘縣監尹昹。洪忠水使申暾。舒川郡守金翊休。德山縣監任希問。龍安縣監尹達東。海南縣監柳仁喆。交河郡守兪漢敦。豊德府使田文顯。陽智縣監徐直修。金海府使金履禧。豊基郡守李漢一。昌樂察訪馬思人。浦項前別將安尙燁。全州前判官李素。永興府使具純。富寧府使李鉉重。明川府使趙光鉉。慶源府使李楫。鏡城判官申禹相。竝爲分揀。統營所管永登萬戶金道恒。知世浦萬戶吳興德。玉果萬戶李枝昌。栗浦權管文廷福。加背梁萬戶李★(火+集)。流來舊逋之未捧。與新還有異。而旣自本營從重決棍。使之待秋準捧。以責來效。其餘還上居三守令邊將。竝依事目勿論之意。請分付。敎以。依草記施行。
정조 8년 · 강
召見承旨李時秀。閣臣徐有防于三善齋。
정조 8년 · 목
予曰。近來日氣連和。兩麥果何如云乎。今年麥事如或失稔。則來頭民憂。思之罔措矣。有防曰。春秋兩麥。與初頭所聞。大相不同。無凍死之患而有茁長之望云。民事誠爲多幸矣。予曰。考閱者爲幾月日記。而何當訖役乎。時秀曰。堂郞之盡日披閱者。僅爲十有四箇月。而臣之所掌。不過今月內。可盡抄出矣。予曰。御製綸綍中。亦多有載錄者。須斯速考出。毋致曠日也。敎曰。各司謄錄。先爲抄來者入之。此後隨來隨入之意分付。予曰。昨今日氣甚熱矣。時秀曰。聞鄕人之言。兩麥俱有豐登之望。若得小雨則尤好云矣。
정조 8년 · 강
遞承旨沈有鎭。以徐龍輔代之。
정조 8년 · 목
政院以有鎭違牌啓請牌招。敎以。許遞。前望單子入之。
정조 8년 · 강
遞校理沈基泰。副修撰孟至大。以李錫夏趙弘鎭代之。
정조 8년 · 목
敎曰。館職苟艱。在外玉堂許遞。前望單子入之。待下批。與未肅拜玉堂。牌招推移入直。
정조 8년 · 강
遞內醫提調李★(土+甲)。
정조 8년 · 목
敎曰。監煎之時。劇務相妨。藥房提調李★(土+甲)許遞。
정조 8년 · 강
秋曹以定配逃躱罪人洪乙金自現啓。
정조 8년 · 목
刑曹啓言。羅州智島定配罪人洪乙金逃躱。故另飭譏謫。而今方自現矣。不可循例還配。各別嚴問稟處。敎以。乙金旣已捉得。本道則切勿多般譏捕之意。卽爲行會。
정조 8년 · 강
命來月初一日。輪對爲之。
정조 8년 · 강
召見承旨黃洪仁浩于三善齋。
정조 8년 · 목
敎曰。秋曹郎廳解事者一員入侍。予曰。諸道錄啓之囚。一番登聞之後。元啓本便作本曹休紙。雖以該道言之。準式同推而已。設有審理之事。罕有擧論。今番因審理事。諸道錄啓文案。使之謄出册子。一件入啓。一件曹上。蓋欲常常披考。求生於必死也。册子謄出之後役。今旣始之。與其成書後區別處分。曷若及是時參考取舍之爲便。諸道錄啓文案總數。爲百數十度矣。草本朝已取見。其中可以傅生者留中。可以爛商者。各於文案。付籤書下。三堂分掌諸道。具意見粘尾書進。如有與成獄時道伯商議處。前伯意見。亦爲粘尾以入。大抵郞官。皆是來時作宰之人也。且欲觀其意見識解之如何。元文案隨啓下。先令郞官具意見粘尾。堂上更具意見粘尾以入。仍命仁浩書此下敎。分掌諸道。列書紙尾。慶尙道平安道判書。京畿道全羅道原春道參判。洪忠道黃海道咸鏡道參議。仍敎曰。入侍郎廳持此下敎。輪示本曹。三堂與郞官隨所見。各各書入事分付。
정조 8년 · 강
有政。吏曹參議金憙進。
정조 8년 · 목
以徐有寧爲內醫提調。
정조 8년 · 강
許施南原府孝子崔玹旌褒之典
정조 8년 · 목
全羅監司趙時偉以南原府孝子崔玹旌褒之典。令該曹稟處馳啓。敎以。依狀請施行事分付。
정조 8년 · 강
命殺獄完決條中無端滯獄。當該堂郞論罪一款。更爲磨鍊入啓。
정조 8년 · 목
備邊司啓言。殺獄成獄事。有傳敎合行擧行事命下矣。京獄之行檢成案。極爲疏漏。不成依樣。今以愼獄之聖念。特下定制之傳敎。臣等與金吾秋曹之臣。往復商議。成出節目。別單書入。敎以。事目大體詳備。而今番定式本意。專在於除滯獄之弊。觀此事目諸條。則完決條中無端滯獄。經月踰歲。不卽決折者。當該堂郞論罪一款。不可不添入。更爲磨鍊入啓可也。至於日次罪人之或有閱月不訊推之時。此亦及今定制。俾勿如前因循。
정조 8년 · 강
命貧窮無依見漏者。量宜加抄。
정조 8년 · 목
漢城府啓言。最貧窮無依者。今此三巡中。猶有見漏者。今始報來。故別單書入。敎以。窮春民情之顑頷望哺。必當甚於去冬。以此追付之數觀之。見漏之夥然。可以推知。況來等減價。無異白給。則白給之類。量宜加抄。無所不可。卿其知悉。分付各部。從便擧行。
정조 8년 · 강
司諫李福徽以父病上疏乞遞。仍陳諸件。賜批。
정조 8년 · 목
疏略曰。臣親年八十有八矣。氣息凛綴。飮啖專却。近添毒感。證形危篤。乞劃鐫免。以便救護焉。向來星孛之異。地震之警。恐懼修省。轉災爲祥之一大機也。弟念修省之方。聖學是耳。矧今文子相見之禮已行。日就月將之道。惟在聖上身敎之是式。必以勤學二字爲家法。傳之離宮。噫。歲比不登。移粟發帑。賙濟之榮。靡不用極。然長安之米價。依舊斗直二百。少無所減。此專由於米廛市人之乘時麰利。惟意操縱之致。嚴飭該署。稍減米直。使不得違越焉。近以軍資監逋欠事。有論罪之擧。蓋逋欠非但吏胥輩偸竊之致。每頒料之時。掖隸輩侮辱官長。拳踢吏胥。斛上加斛。一番加入。不啻數十石。其所逋欠。亦由於此輩之橫濫。嚴飭該曹。各別禁斷。且伏聞湖南朔膳進上之規。所謂營主人。預受其價。消盡於私用。及其封進。輒訴本邑。圖得還穀。今年如是。明年又如是。此實南路之一大痼弊也。卽速釐正可也。惟我國家升平日久。武備疏虞。此雖小事。關係甚大。申飭侍衛及各營帥臣。一從舊制。俾作實用可也。至於月課丸藥。最爲兵械之緊重。而三南及海西。初無備儲之事。臣謂講究籌司。廣詢將臣。及時通變。以爲苞桑之備可也。噫。瀛館淸選。責任甚重。而如李翼晉權裕洪樂恒者。遽然混圈。豈不大可寒心哉。至若李顯默之向來討逆之啓。欲發旋寢。其可曰國有公議乎。噫。朝廷之體顡甚重。而日前朝堂。崇品元戎。發怒於疏辭之退却。醜辱不捧之承宣。罔有紀極。臣謂訓鍊大將具善復。特施譴罷之典可也。批以。首陳事。次陳事。當留意。米價事。逋欠事。申飭該司。第五件事。令廟堂從便講究。第六件事。各別申飭。俾有實效。第七件事。固知爲弊。至於有名無實。不必草率釐正。反致紛紜之歎。今姑置之。四玉堂何乃一筆句勘。售此齪齷手段。予甚非之。參圈諸玉堂事不允。至於侵斥都堂。不但以妄率言。都堂有甚所失。再爾以爲有慨乎。末端事。誠有是也。譴罷可謂末勘。而此屬風傳。將臣去就。亦係不輕。不允。爾其勿辭。救護父病。
정조 8년 · 강
獻納金履鏞上疏乞遞。仍陳諸條。賜批。
정조 8년 · 목
疏略曰。臣言議風裁。蔑無可稱。況此癃廢之蹤。何論於束帶趨走之列哉。亟削所帶之職。以安私分。嗚呼。惟天眷佑。篤生元良。特設輔養之官。預揀官僚之賢。他日成就。豈有量哉。伏念蒙養之術。不外乎殿下身敎之如何。凡燕閑幽獨之中。發號施令之際。無往而非元子所視。惟殿下念哉。臣於北路之行。竊有一二事可以仰聞者。第以鹿茸一事言之。捧上法例。每對以四兩重爲準。而茸之準此重絕少。所謂上品。不過高下於二三兩之間。是以當其上納之時。民間騷然。今若減其重數。雖二三兩重。必以眞品爲求。而勿以四兩爲度。則民力少紓。御供藥料。亦必精擇。而可免淆雜之患矣。亟命有司。商確稟處。俾爲矯捄之方宜矣。近來紀綱。轉益壞損。以下犯上。以賤凌貴之變。殆乎無處無之。至若北靑民之事。亦萬萬驚心者。前府使高益擎之在官也。以還穀拒納事。將欲施笞於一民。則數十頑民。攘臂入庭。奪其杖而解其縛。曰今年之民。其誰杖之。仰首叱辱。略無顧忌。寧不寒心哉。亟令道臣嚴査重繩。旌表孝烈。有國之大政。臣於今行。得見絕世孝烈焉。於孝有穩城朴紀萬者。於烈有富寧朴天壽妻金氏者。朴紀萬孝行根於天性。其子就明。其孫祖述。又以至孝篤行。鄕黨服其善繼前評事金載人啓達。又有食物題給之命矣。前後褒美之擧。非不至矣。而猶未蒙旌閭。北人嗟惜。而金氏節義。尤有人所難及者。其夫之死。送終祭奠。動法禮制。含哀忍冤。及其初朞。乃果自縊。而聞其父據義之言。又復黽勉。竟於三霜旣畢之夕。從容就死。臣於近古。未嘗聞之。臣謂特許朴紀萬及朴天壽妻金氏棹楔之典。批以。首陳事。次陳事當留意。北道鹿茸之弊。曾已稔聞。向有別般矯弊之敎。而伊後回啓。未免疏漏。更令廟堂與藥院相議。從速指一稟處。俾除北民倒懸之苦。北靑民事。令道臣決處。穩城朴紀萬。富寧朴天壽妻孝烈。求諸古人。實無愧焉。不料遐陬。有此卓絕之行。特令該曹施以棹楔之典。爾其勿辭察職。
정조 8년 · 강
命時囚金安默等議處。
정조 8년 · 목
義禁府啓言。軍資監前判官金安默。製述官白師敏原情。泛稱遲晩。竝請刑推得情。竝敎以。除刑推議處
정조 8년 · 강
勘放時囚金載孟等。
정조 8년 · 목
義禁府啓言。軍資監直長金載孟。奉事鄭龍祚。各杖一百收贖。公罪施行。允之。敎以。功議各減一等。
정조 8년 · 목
刑曹啓言。洪川縣殺獄罪人朴善生具時奉獄事。參恕克審之道法。意甚嚴。臣曹不敢擅便。請上裁。敎以。洪川縣殺獄罪人具時奉朴善生獄事。依俄者下敎。與曾經道伯人爛商議處。寧越府殺獄罪人朴來麟事。不許復讎則乖先王之制。許復讎則。人將倚法專殺。在昔先儒有言。此獄案近之。是故道臣有原情之論。司寇守執法之見。予則以爲兩得之矣。槪正犯成大之於來麟。可謂不反兵之讎也。旣戕其老父。又焚其先塋。轉而至惡言相加。當時雖使來麟手刃口磔之。似不抵於償命之科。而渠父死後。殆若冥頑不知動者。及夫爲日稍久。打殺成大。亦不登時告官。則與周官所云書於士。殺之無罪。大有異焉。暫囚旋放。蓋因臨罪死之托。必殺乃已。卽是復讎之謀矣。致罪死之報纔傳。而成大潛通遁。私和之說方行。而來麟牢拒。則成大之有所犯。來麟之有所待。固可不言而覷得。似此罪囚。特從寬典。不害爲援經參情。罪人朴來麟。特爲減死定配
정조 8년 · 강
召見承旨李時秀于誠正閣。
정조 8년 · 목
予曰。日記抄出之役。今至何境。時秀曰。尙多未抄者矣。予曰金載瓚則聞已畢工。兵判[參:I-POSITION]所抄者。今至何境云耶。時秀曰。今日則未及聞知矣。予曰。李祖承。鄭東觀姑勿出去。使之同參於左副承旨所抄之役。又敎曰。都承旨幾盡抄出耶。時秀曰。今日則以堂錄時吏議。引義不進矣。予曰。臺臣誰某詣臺耶。注書知入。予曰。山林抄選。旣有成命。而尙今不爲。諸大臣之議如何云耶。時秀曰。領相日昨書議於臣父曰。吏曹雖無判堂。若有特敎。則當與次堂會同抄啓云矣。予曰。注書出去。司錄使之發牌。敎曰。前原伯具㢞金尙集金熹蔡弘履。使之齊會於本曹。今日內。卽令回啓。敎曰。同副承旨牌招入直。仍敎曰。如或違牌。勿爲呼望事分付。予曰。招致議政府司錄。以向有山林抄選之敎。當於何時抄啓之意。往問領相。斯速還奏事分付。
정조 8년 · 강
命肅川補民筒査啓。草記稟處。
정조 8년 · 목
平安監司鄭民始以肅川補民筒査啓馳啓。敎以。以草記稟處。
정조 8년 · 목
禮曹啓言。南原幼學崔玹孝行卓異。依判付特爲旌閭之意。請分付道臣。允之。
정조 8년 · 강
執義李謙彬避嫌乞遞。賜批。
정조 8년 · 목
避嫌略曰。向者趙嵎任觀周兩罪人移配之日。忝在館職。不能爭執。乃者慨然之斥。重推之請。峻發於論思之地。不意柏府新除。遽不此際。不可一刻昌據。請遞臣職。批以。勿辭。亦勿退待。
정조 8년 · 강
領議政鄭存謙。左議政李福源。右議政金熤聯箚自列。賜批。
정조 8년 · 목
聯箚略曰。夫都堂錄與館錄不必同。亦不必異。惟公議而已。今番堂錄時。議旣無異。圈不嫌同。以此爲罪。非愚所及。噫。難平者事。不齊者心。以臣等謏淺之識。其何以平難平之事。齊不齊之心哉。重勘臣等僨事之罪。以謝人言。批以。所謝萬萬過當。卿等安心勿辭。卽起視事。仍命遣史官傳諭。
정조 8년 · 강
命白師敏等。分揀放送。
정조 8년 · 목
義禁府啓言。製述官白師敏杖八十收贖。奪告身三等。私罪施行。又啓言。金安默在任不過數朔。宜有參恕之道。請上裁。竝敎以。分揀放送。
정조 8년 · 강
命洪川朴善生獄案。曾經道伯人與秋曹三堂論理回啓。
정조 8년 · 목
敎曰。觀此原伯審理啓本。洪川囚朴善生具時奉獄案。疑晦多端。屢經推覈。已過十年。或以善生爲正犯。或以時奉爲正犯。尙未決折。致有今番道伯之登聞。而本曹回啓。亦無別白分槪底語。不可以此循例判下。曾經道伯中在京人來會本曹。與三堂聚會詳閱。各具意見論理回啓事分付。
정조 8년 · 강
召見回還書狀官李東郁于三善齋。
정조 8년 · 목
予曰。善爲往返。誠幸矣。東郁曰。賴天之靈。無事回還矣。予曰。初往彼地。所見果何如。東郁曰。聞年事歉荒。關外甚於關內云矣。予曰。比我國關西。優劣何如。東郁曰。彼地則甚於關西矣。予曰。皇帝何當回還云乎。東郁曰。似在五月間云矣。予曰。途中不逢雨雪乎。東郁曰。入栅後大雪數次。伊後日氣連和。又不甚寒矣。○予曰。抄選體重。吏判方在受由。只令三堂擧行。事涉苟艱。吏判方欲變通。待明日吏判變通後。大臣來會賓廳事。自政院招致錄事分付。
정조 8년 · 강
召見承旨金夏材于誠正閣。
정조 8년 · 목
予曰。都承旨所抄出者。今餘幾卷。夏材曰。三年條未及抄出矣。予曰。今月內。不可不訖役耶。夏材曰。郎廳一人有頉。故似未訖役矣。予曰。然則他郞廳差出。夏材曰。姑無可合人矣。予曰。李祖承鄭東觀旣已迄役。其中一人移差。李錫夏方在玉堂。亦爲加啓下。
정조 8년 · 목
敎曰。抄選事。昨日招致司錄。言于大臣。而旣有可據之例。何必如是稽滯。卽爲抄選之意。遣史官傳諭于領議政。
정조 8년 · 강
遞副提學趙尙鎭。校理李錫夏。修撰朴廣源。
정조 8년 · 목
政院以尙鎭廣源違牌。錫夏徑出啓稟。敎以。違牌及受由人員竝許遞。與未差之代。前望單子入之。待下批牌招入直。
정조 8년 · 강
以吳載純爲副提學。李魯春爲應敎。李兢淵爲副應敎。李東郁李顯默爲副校理。權以綱李勉兢爲修撰。權裕李翼晉爲副修撰。金方行洪樂恒爲校理。前望也。
정조 8년 · 강
命慶熙宮雨漏處改瓦。
정조 8년 · 목
戶曹以慶熙宮修改吉日推擇啓。敎以。雖是不得不修改處。役處浩大。誠有時屈之歎。只雨漏處改瓦。餘皆待秋成修改。
정조 8년 · 강
領議政鄭存謙陳箚自引。請勘。賜批。
정조 8년 · 목
箚略曰。大臣吏堂會賓廳書入。旣有定式。則在家議薦。亦有所不敢。再昨臺疏出後。臣之去就。更無可言。館錄時玉署之臣。旣以譴罷論勘。則堂錄主圈之人。自在一體論勘之中。其何敢晏然自據於三事之列乎。先治僨錄之罪。以謝臺議。批以。箚辭過矣。卿其勿辭。與左右揆。待明朝來會賓廳。依例議薦。仍命遣史官傳諭。銓官一體待明朝牌招開政。
정조 8년 · 강
命洪樂恒敍用。
정조 8년 · 목
政院以樂恒方在罷散啓稟。敎以。敍用。
정조 8년 · 강
汰拿宣傳官金爔。
정조 8년 · 목
敎曰。近來宣傳官擧行。極爲無形。況以承傳之任。推諉下僚之狀。萬萬駭然。當該宣傳官。先汰後拿。
정조 8년 · 강
命時囚今日內捧供。
정조 8년 · 강
命宣傳官金爔議處。
정조 8년 · 목
義禁府啓言。宣傳官金爔原情。泛稱遲晩。曾經宣傳官。請除刑推議處。允之。敎以。從重勘律。
정조 8년 · 강
召見藥院提調于三善齋。仍行召對。承旨吳大益。閣臣李崑秀。玉堂李顯默。兼春秋吳錫齡。假注書朴能源。史官尹行任。
정조 8년 · 목
講國朝寶鑑。○藥房都提調李福源曰。進御橘薑茶。自今日停止。醫官有退去之敎。臣不勝欣幸矣。予曰。予之滯氣。似勝於日前耳。福源曰。元子宮愼候復常。不勝慶忭。而此後似無憂於愼攝之節矣。予曰。然矣。予曰。日寒如此。春耕恐有所妨。而秋牟能無受傷之患耶。福源曰。來頭日候若順。則豈有深慮乎。予曰。近日閭巷間。多有癘役疫云。能無漸熾之患耶。福源曰。饑饉之餘。必有癘役疫。其勢似然。而今玆之疾。亦未知其必是癘氣矣。予曰。初五日卽元陵忌辰。其日次對。不可行矣。福源曰。國忌齋戒相値。則例不得行之矣。予曰。吏判以親病方圖遞免。可悶。福源曰。銓任數遞易。爲弊則多。待其親病之少間。勸勉行公。使之委任責成則似好矣。予曰。卿言誠然矣。予曰。領相若春和則可以出仕乎。向日見之。尙未快愈矣。福源曰。聞錄事之言。則病情姑未快復云矣。予曰。三製期日在明。而 國忌相値。過後可以設行矣。福源曰。過齋後設試。似有已例矣。予曰。原春。洪忠兩道民憂。誠爲可悶。而頃日還穀許劃之後。能無更請之事乎。福源曰。朝家屢行許劃。而每患不足。此則可悶矣。敎曰。召對爲之。又敎曰。近來玉堂。默無一言。予所慨然。方今新錄中人。多在館職。時政得失。袞職闕遺。俾各悉陳毋隱。以副予虛佇之思。須使知悉。
정조 8년 · 강
以李壽鵬爲竹山府使。
정조 8년 · 목
敎曰。此時畿邑守令。不可暫刻曠官。竹山府使遭故之代。勿拘常格。口傳各別擇差。待下批當日辭朝。
정조 8년 · 강
吏曹判書徐有隣以母病陳疏辭職。賜批。
정조 8년 · 목
批以。數遞之弊。俄有大臣筵奏。曲諒與否。非可論也。卿其勿辭。俟母病少間行公。
정조 8년 · 강
命吏曹參判鄭昌順牌招開政。